শিবচন্দ্র দেব ব্রজকিশোর দেবের কনিস্ঠতম পুত্র৷ প্রথমে তদানীন্তন নিয়মে গ্রাম্য পাঠশালায় তার শিক্ষারম্ভ হয়৷ দশ বছর বয়সে তিনি বাড়িতে বসেই এক আত্মীয়ের সহায়তায় ইংরাজী শিখতে আরম্ভ করেন৷ এগারো বছর বয়সে তার মাতার মৃত্যু হয়৷ এসময় কেউ তার বিদ্যাশিক্ষার ব্যাপারে মনোযোগ দেন নি৷ তেরো বছর বয়সে বিশেষত শিবচন্দ্র দেবের আগ্রহে ব্রজকিশোর দেব তাকে কলকাতায় নিয়ে আসেন৷ ১৮২৫ সালে ১লা আগস্ট চোদ্দ বছর তিনি হিন্দু কলেজে ভর্তি হন৷ ছয় বছর পাঁচ মাস এখানে অধ্যয়ন করেন এবং প্রথম শ্রেণীতে উঠে ১৬টাকা বৃত্তি পান৷ এইসময় তিনি ডিরোজিওর শিষ্যদলভুক্ত হন ও তার যৌবনসুহৃদগণের সঙ্গে সম্মিলিত হয়৷ সে বন্ধুত্বের স্মৃতি চিরকাল তার হৃদয়ে লেখা ছিল৷ বৃদ্ধবয়সেও ডিরোজিওর সামান্য উক্তিগুলি তার মনে উজ্জ্বল হয়ে ছিল৷

কলেজে পড়ার সময় পরোলোকগত কেশবচন্দ্র সেনের পিতৃব্য হরিমোহন সেনের সঙ্গে তার বন্ধুত্ব হয় এবং উভয়ে মিলে আরব্য উপন্যাস বাঙলায় অনুবাদ করেন৷

ব্রাম্ভসমাজ
স্ত্রীশিক্ষার বিস্তার
কর্মজীবন
শিক্ষালাভ